Toidupanga mündikampaania annetustünnidest aga avastasid inkasseerijad suure hulga eksootilisi münte, millest AS G4S Noorteklubi liikmed tegid eraldi näituse, uurides välja pea kõikide müntide  päritolumaad. Teiste hulgas avastati annetustünnidest münte, mis pärit Mauritiusel, Namiibiast, Kaimaani saartelt, Singapurist, Bangladeshist, Uus-Meremaalt, Peruust, Brasiiliast, Jugoslaaviast, Hong Kongist, Pakistanist, Tsiilist, Hiinast ja mujalt - kokku leiti 68st erinevast riigist pärit münte. Osad annetused olid ka väga eakad - pärinedes rohkem kui sajandi tagant Venemaalt, või esimese Eesti Vabariigi päevilt. Toidupank ootab ettepanekuid avalikelt kohvikutelt ja asutustelt, kes oleksid valmis näitust enda  juures võõrustama, et rohkem eestimaalasi sellest osa saaksid.